விவிலியத் திருமுறை நூல்கள்

விவிலியத் திருமுறை நூல்கள் (Canonical Books) எனப்படும் நூல்கள், பொதுவாக அனைத்து கிறிஸ்தவ சபைகளாலும் ஏற்றுக்கொள்ளப்படும் விவிலிய நூல்கள் ஆகும். பழைய ஏற்பாட்டின் 39 நூல்களும், புதிய ஏற்பாட்டின் 27 நூல்களும் திருமுறை நூல்களின் பட்டியலில் இடம்பெறுகின்றன.

திருமுறை நூல்கள்
யூதர்களின் எபிரேய விவிலியத்தின் 39 நூல்களும் பழைய ஏற்பாட்டின் திருமுறை நூல்கள் என்று அழைக்கப்படுகின்றன. இவற்றின் இறைஏவுதல் பற்றி எந்த கிறிஸ்தவ சபையும் பொதுவாக சந்தேகம் கொள்வதில்லை. இவற்றில் திருச்சட்ட நூல்கள், வரலாற்று நூல்கள், இறைவாக்கு நூல்கள் மற்றும் ஞான நூல்கள் ஆகியவை இடம்பெற்றுள்ளன.

இவற்றைத் தவிர்த்து, சில பாரம்பரிய திருச்சபையினரால் மட்டும் ஏற்கப்படும் கிரேக்க மரபில் தோன்றிய சில பழைய ஏற்பாட்டு நூல்கள், இணைத் திருமுறை நூல்கள் என்று அழைக்கப்படுகின்றன. கத்தோலிக்க திருச்சபையைப் பொறுத்தவரை ஏழு கிரேக்க மரபு நூல்களும், இரண்டு எபிரேய மரபு நூல்களின் கிரேக்க இணைப்பு பகுதிகளும் இணைத் திருமுறையாக கருதப்படுகின்றன.

புதிய ஏற்பாட்டைப் பொறுத்த அளவில், தொடக்க காலம் முதலே கத்தோலிக்க திருச்சபையால் ஏற்று அங்கீகரிக்கப்பட்டுள்ள 27 நூல்களும் பொதுவாக அனைத்து சபையினராலும் திருமுறை நூல்களாக ஏற்கப்படுகின்றன. இவற்றில் நற்செய்தி நூல்கள், தொடக்க திருச்சபையின் வரலாறு, கிறிஸ்தவ நம்பிக்கை பற்றிய திருமுகங்கள் மற்றும் திருவெளிப்பாடு நூல் ஆகியவை இடம்பெற்றுள்ளன.

பழைய ஏற்பாடு
பழைய ஏற்பாட்டின் திருமுறை நூல்கள் பின்வருமாறு:
 ஆகமங்கள் (அல்லது) திருச்சட்ட நூல்கள் (அல்லது) ஐந்நூல்கள்:
 ஆதியாகமம் (அ) தொடக்க நூல், யாத்திராகமம் (அ) விடுதலைப் பயணம், லேவியராகமம் (அ) லேவியர், எண்ணாகமம் (அ) எண்ணிக்கை, உபாகமம் (அ) இணைச் சட்டம்
 வரலாற்று நூல்கள் (12):
 யோசுவா, நியாயாதிபதிகள் (அ) நீதித் தலைவர்கள், ரூத் (அ) ரூத்து, 1 சாமுவேல், 2 சாமுவேல், 1 இராஜாக்கள் (அ) 1 அரசர்கள், 2 இராஜாக்கள் (அ) 2 அரசர்கள், 1 நாளாகமம் (அ) 1 குறிப்பேடு,  2 நாளாகமம் (அ) 2 குறிப்பேடு, எஸ்ரா, நெகேமியா, எஸ்தர்
 தீர்க்கதரிசன நூல்கள் (அல்லது) இறைவாக்கு நூல்கள் (17):
 பெரிய தீர்க்கதரிசிகள் (அ) இறைவாக்கினர்: ஏசாயா (அ) எசாயா, எரேமியா, புலம்பல், எசேக்கியேல், தானியேல்
 சிறிய தீர்க்கதரிசிகள் (அ) இறைவாக்கினர்: ஓசியா (அ) ஓசேயா, யோவேல், ஆமோஸ், ஒபதியா, யோனா, மீகா (அ) மீக்கா, நாகூம், ஆபகூக் (அ) அபக்கூக்கு, செப்பனியா, ஆகாய், சகரியா (அ) செக்கரியா, மல்கியா (அ) மலாக்கி
 ஞான நூல்கள் (5):
 யோபு, சங்கீதம் (அ) திருப்பாடல்கள், நீதிமொழிகள், பிரசங்கி (அ) சபை உரையாளர், உன்னதபாட்டு (அ) இனிமைமிகு பாடல்

புதிய ஏற்பாடு
புதிய ஏற்பாட்டின் திருமுறை நூல்கள் பின்வருமாறு:
 சுவிசேஷம் (அல்லது) நற்செய்தி நூல்கள் (4):
 மத்தேயு எழுதின சுவிசேஷம் (அ) நற்செய்தி, மாற்கு எழுதின சுவிசேஷம் (அ) நற்செய்தி, லூக்கா எழுதிய சுவிசேஷம் (அ) நற்செய்தி, யோவான் எழுதிய சுவிசேஷம் (அ) நற்செய்தி
 வரலாற்று நூல்:
 அப்போஸ்தலருடைய நடப்படிகள் (அல்லது) திருத்தூதர் பணிகள்
 பவுல் நிருபங்கள் (அ) திருமுகங்கள் (13+1):
 ரோமாபுரியாருக்கு எழுதிய நிருபம் (அ) உரோமயருக்கு எழுதிய திருமுகம், கொரிந்தியருக்கு எழுதிய முதல் நிருபம் (அ) திருமுகம், கொரிந்தியருக்கு எழுதிய இரண்டாம் நிருபம் (அ) திருமுகம், கலாத்தியருக்கு எழுதிய நிருபம் (அ) திருமுகம், எபேசியருக்கு எழுதிய நிருபம் (அ) திருமுகம், பிலிப்பியருக்கு எழுதிய நிருபம் (அ) திருமுகம், கொலோசேயருக்கு எழுதிய நிருபம் (அ) கொலோசையருக்கு எழுதிய திருமுகம், தெசலோனிக்கேயருக்கு எழுதிய முதல் நிருபம் (அ) தெசலோனிக்கருக்கு எழுதிய முதல் திருமுகம், தெசலோனிக்கேயருக்கு எழுதிய இரண்டாம் நிருபம் (அ)தெசலோனிக்கருக்கு எழுதிய இரண்டாம் திருமுகம், தீமோத்தேயுவுக்கு எழுதிய முதல் நிருபம் (அ) திமொத்தேயுவுக்கு எழுதிய முதல் திருமுகம், தீமோத்தேயுவுக்கு எழுதிய இரண்டாம் நிருபம் (அ) திமொத்தேயுவுக்கு எழுதிய இரண்டாம் திருமுகம், தீத்துவுக்கு எழுதிய நிருபம் (அ) திருமுகம், பிலேமோனுக்கு எழுதிய நிருபம் (அ) பிலமோனுக்கு எழுதிய திருமுகம்
> எபிரெயருக்கு எழுதிய பொதுவான நிருபம் (அ) எபிரேயருக்கு எழுதிய திருமுகம் - தற்கால விவிலிய அறிஞர்களின் கருத்துப்படி, இத்திருமுகம் பவுலால் எழுதப்படவில்லை
 பொது நிருபங்கள் (அல்லது) திருமுகங்கள் (7):
 யாக்கோபு எழுதிய நிருபம் (அ) திருமுகம், பேதுரு எழுதிய முதல் நிருபம் (அ) திருமுகம், பேதுரு எழுதிய இரண்டாம் நிருபம் (அ) திருமுகம், யோவான் எழுதிய முதல் நிருபம் (அ) திருமுகம், யோவான் எழுதிய இரண்டாம் நிருபம் (அ) திருமுகம், யோவான் எழுதிய மூன்றாம் (அ) திருமுகம், யூதா எழுதிய நிருபம் (அ) திருமுகம்
 தரிசன நூல் (அல்லது) காட்சி நூல்:
 வெளிப்படுத்தின விசேஷம் (அல்லது) திருவெளிப்பாடு

வெளி இணைப்புகள்
Old Testament Reading Room & New Testament Reading Room: Extensive links to online resources for OT and NT theology & history (Tyndale Seminary)
The Development of the Canon of the New Testament – includes very detailed charts and direct links to ancient witnesses 
Catholic Encyclopedia: Canon of the New Testament
Scholarly articles on the Protestant Biblical Canon from the Wisconsin Lutheran Seminary Library 
Jewish Encyclopedia: Bible Canon
What's in Your Bible? – a chart comparing Jewish, Orthodox, Catholic, Syriac, Ethiopian, and Protestant canons (Bible Study Magazine Nov–Dec 08.)
Early Christian Writings

Category:விவிலியம்
பகுப்பு:நூற்பட்டியல்கள்